'Kako se ženama sviđa usluga koju pružaju prastari ZET-ovi tramvaji?', pita se jedan Zagrepčanin

Jedan Zagrepčanin nedavno je na popularnoj internetskog platformi 'Reddit' objavio kako se jednom prilikom, u ZET-ovom tramvaju, začudio kako tramvaj podrhtava, trese se i pruža stalne vibracije zbog prastarog motornog sustava koji dopire sve do živčanog sustava. Ono što ga je zanimalo jest: Kako se ženama sviđa usluga koju pružaju prastari zagrebački tramvaji?

Da ne duljimo, prenosimo njegovu objavu u cijelosti:

"Idem ja tako danas s faksa prema stanu, usput kupim novi Xiaomi u dućanu, uđem u ZET-ov tramvaj smjer Žitnjak i uspijem sjesti prije babe (ne pitajte me ne znam ni ja kako, al' stvarno). I krene polako taj tramvaj kadli ja osjetim nešto što sam do sad samo jednom u životu osjetio slučajno. Trese se sve živo i neživo. Čim malo bolje da gas počne tramvaj i sjedalo vibrirati abnormalno do točke da mi je kompletno unutarnji živčani sustav naravnan u ovih 10 minuta vožnje, osjetio sam dijelove tijela za koje nisam ni znao da postoje pa se, usput, djelomično želim i zahvaliti ekipi iz ZET-a na ovako vrsno dizajniranim masažno-transportnim strojevima.

E sad, zanima me kako je iz ženske perspektive, što se događa kad sjednete u neki takav tramvaj i osjetite vibraciju, da li vas to pogađa tamo dolje na pravo mjesto, dal' se nešto u vama pokreće, što proživljavate u takvim situacijama i o čemu razmišljate. Naime, pala mi je genijalna ideja o nečem sličnom, ja bi to nazvao pleasure bus-evima gdje bi spojili ugodno s korisnim pa radim istraživanje o tome koliko bi to bila ostvariva ideja jer si nekako mislim da bi djevojkama takva vrsta aktivnosti bila atraktivnija (i muškarcima izvjesnim), a i ZET-u bi dobro došlo malo konkurencije".

(Foto: Screenshot/Reddit)

Samo neki od komentara na urnebesni prijedlog su još duhovitiji od samog prijedloga: 'Pitaj babe, pošto nikad nisam sjedala duže od pola minute da se jedna nije pojavila kraj mene i mrko me gledala 10 sekundi prije nego što bi izrazila želju da sjedne', 'A kaj misliš zakaj se bakice tak bore za to mjesto', 'Trebate vi vidit nase "masaze" u Autotroleju, naše slavne buseve 602 i 675. Tresu se toliko da me guzica bolila jedno pola sata!'.